	Ta dokument vsebuje odobrene informacije o zdravilu Aldara z označenimi spremembami v primerjavi s prejšnjim postopkom, ki je vplival na informacije o zdravilu (EMEA/H/C/000179/N/0090).

Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/epar/aldara


PRILOGA I
POVZETEK GLAVNIH ZNAČILNOSTI ZDRAVILA

1.
IME ZDRAVILA

ALDARA 5 % krema

2.
KAKOVOSTNA IN KOLIČINSKA SESTAVA

Ena vrečka vsebuje 12,5 mg imikvimoda v 250 mg kreme (5 %).

100 mg kreme vsebuje 5 mg imikvimoda.

Pomožne snovi z znanim učinkom:

metilparahidroksibenzoat (E218) 2,0 mg/g kreme
propilparahidroksibenzoat (E216) 0,2 mg/g kreme
cetilalkohol 22,0 mg/g kreme
stearilalkohol 31,0 mg/g kreme
benzilalkohol 20,0 mg/g kreme

Za celoten seznam pomožnih snovi glejte poglavje 6.1.

3.
FARMACEVTSKA OBLIKA

krema

Bela do rahlo rumena krema.

4.
KLINIČNI PODATKI

4.1
Terapevtske indikacije

Kremo z imikvimodom uporabljamo za topikalno zdravljenje:

· zunanjih bradavic na spolovilu in v okolici zadnjične odprtine (condylomata acuminata) pri odraslih bolnikih

· majhnih površinskih karcinomov bazalnih celic (sBCCs) pri odraslih bolnikih

· klinično tipičnih nehiperkeratotičnih, nehipertrofičnih aktiničnih keratoz (AK) na obrazu in lasišču pri odraslih bolnikih, ko je velikost ali število lezij tolikšno, da ni uspešna ali/in sprejemljiva krioterapija in so drugi načini zdravljenja kontraindicirani ali pa so manj primerni.

4.2
Odmerjanje in način uporabe

Odmerjanje

Pogostnost nanašanja in trajanje zdravljenja z imikvimod kremo sta odvisna od indikacije.

Zunanje genitalne bradavice pri odraslih bolnikih:

Imikvimod kremo nanašamo trikrat tedensko (npr. v ponedeljek, sredo in petek; ali v torek, četrtek in soboto) pred spanjem. Na koži mora ostati od 6 do 10 ur. Zdravljenje z imikvimod kremo naj traja dokler ne izginejo vidne genitalne ali perianalne bradavice oziroma najdlje 16 tednov za vsako ponovitev bradavic.
Za količino kreme, ki jo je treba nanesti glejte poglavje 4.2 Način uporabe.

Površinski karcinom bazalnih celic pri odraslih bolnikih:

Imikvimod kremo nanašamo petkrat tedensko (npr. od ponedeljka do petka) za 6 tednov pred običajnim časom spanja in jo pustimo na koži za približno 8 ur.
Za količino kreme, ki jo je treba nanesti glejte poglavje 4.2 Način uporabe.
Aktinična keratoza pri odraslih bolnikih:

Začetek in potek zdravljenja mora biti pod nadzorom zdravnika. Imikvimod kremo nanašamo štiri tedne in sicer trikrat tedensko (npr. v ponedeljek, sredo in petek) pred običajnim časom spanja in jo pustimo na koži za približno 8 ur. Nanesti je potrebno dovolj kreme, da prekrije področje za zdravljenje.

Po štiri tedenskem premoru brez zdravljenja je treba oceniti odpravo AK lezij. Če AK v zdravljenem področju ne izginejo je potrebno zdravljenje ponoviti za nadaljnje 4 tedne.

Priporočen maksimalni odmerek je ena vrečka.

Če se pojavijo burne lokalne vnetne reakcije (glejte poglavje 4.4) ali če se na področju zdravljenja razvije okužba, je treba razmisliti o prekinitvi zdravljenja. V tem zadnjem primeru je potrebno ustrezno ukrepati. Vsako zdravljenje ne sme preseči 4 tednov zaradi pozabljenih odmerkov ali obdobij prekinitve.

Če se pri kontrolnem pregledu, ki se opravi približno 8 tednov po zadnjem 4-tedenskem zdravljenju, opazi, da lezije na zdravljenem predelu niso povsem izginile, je treba razmisliti o dodatnem 4-tedenskem zdravljenju z zdravilom Aldara.
V kolikor odziv zdravljenih lezij na zdravilo Aldara ni zadosten, se priporoča drugačno zdravljenje.
Aktinične keratoze, ki so po enem ali dveh ciklih zdravljenja izginile in se nato ponovno pojavile, je mogoče ponovno zdraviti s še enim ali dodatnima dvema cikloma zdravljenja s kremo Aldara po najmanj 12-tedenskem odmoru brez zdravljenja (glejte poglavje 5.1).
Podatki, ki se nanašajo na vse indikacije:

Če bolnik pozabi odmerek, mora kremo takoj nanesti, ko se spomni, in nadaljuje po rednem urniku. Kreme se ne nanaša več kot enkrat dnevno.

Pediatrična populacija
Uporaba pri otrocih se ne priporoča. Za uporabo imikvimoda za odobrene indikacije pri otrocih in mladostnikih ni podatkov.

Aldara se ne uporablja pri otrocih z molluscum contagoisum zaradi premajhne učinkovitosti pri tej indikaciji (glej poglavje 5.1).
Način uporabe

Zunanje genitalne bradavice:

Imikvimod kremo nanesemo v tankem sloju na čisto področje z bradavicami in jo vtiramo dokler se krema ne vpije. Kremo nanašamo le na prizadeto področje in se izogibamo nanašanju na notranje površine. Imikvimod kremo nanašamo pred spanjem. V 6 do 10 urah po nanosu se moramo izogibati tuširanju ali kopanju. Po tem obdobju je nujno, da kremo odstranimo z blagim milom in vodo. Preobilno nanašanje kreme ali dolgotrajen stik s kožo lahko povzroči hudo reakcijo na mestu nanosa (glejte poglavja 4.4, 4.8 in 4.9). Vrečka za enkratno uporabo zadostuje za prekritje 20 cm2 področja z bradavicami. Ko so enkrat vrečke odprte, se ne smejo ponovno uporabiti. Roke je potrebno skrbno umiti pred nanašanjem in po nanašanju kreme.

Neobrezani moški, ki zdravijo bradavice pod kožico penisa, morajo vsak dan kožico potegniti nazaj in prizadeto območje umiti (glejte poglavje 4.4).

Površinski karcinom bazalnih celic:

Pred nanašanjem imikvimod kreme si mora bolnik umiti področje za zdravljenje z blagim milom in vodo ter ga temeljito posušiti. Nanesti je potrebno dovolj kreme, da prekrije področje za zdravljenje in en centimeter kože okoli tumorja. Kremo vtiramo v področje zdravljenja, dokler se ne vpije. Kremo nanašamo pred običajnim časom spanja, kjer naj ostane približno 8 ur. V tem času se je potrebno izogibati tuširanju ali kopanju. Po tem obdobju je nujno, da imikvimod kremo odstranimo z blagim milom in vodo.

Ko so vrečke enkrat odprte, se ne smejo ponovno uporabiti. Roke je potrebno skrbno umiti pred in po nanašanju kreme.

Odziv zdravljenega tumorja je potrebno oceniti 12 tednov po zaključku zdravljenja. Če zdravljeni tumor ne kaže popolnega odziva, je potrebno uporabiti drugačno zdravljenje (glejte poglavje 4.4).

Zdravljenje je potrebno za nekaj dni prekiniti (glejte poglavje 4.4), če lokalna kožna reakcija na imikvimod kremo povzroči prekomerno nelagodje bolnika ali če se na področju zdravljenja razvije okužba. V tem zadnjem primeru je potrebno ustrezno ukrepati.

Aktinična keratoza:

Pred nanašanjem imikvimod kreme si mora bolnik umiti področje za zdravljenje z blagim milom in vodo ter ga temeljito posušiti. Nanesti je potrebno dovolj kreme, da prekrije področje za zdravljenje. Kremo vtiramo v področje zdravljenja, dokler se ne vpije. Kremo nanašamo pred običajnim časom spanja, kjer naj ostane približno 8 ur. V tem času se je potrebno izogibati tuširanju ali kopanju. Po tem obdobju je nujno, da imikvimod kremo odstranimo z blagim milom in vodo. Ko so vrečke enkrat odprte, se ne smejo ponovno uporabiti. Roke je potrebno skrbno umiti pred in po nanašanju kreme.

4.3
Kontraindikacije

Preobčutljivost na zdravilno učinkovino ali katero koli pomožno snov, navedeno v poglavju 6.1.

4.4
Posebna opozorila in previdnostni ukrepi

Zunanje genitalne bradavice, površinski karcinom bazalnih celic in aktinična keratoza:

Preprečiti stik z očmi, ustnicami in nosnicami.

Imikvimod krema lahko poslabša vnetja na koži.

Imikvimod kremo pri bolnikih z avtoimunskimi boleznimi uporabljamo previdno (glejte poglavje 4.5). Pri teh bolnikih moramo upoštevati ravnovesje koristi zdravljenja z imikvimodom in tveganja, povezanega z možnim poslabšanjem avtoimunske bolezni.

Pri bolnikih po presaditvi organov imikvimod kremo uporabljamo previdno (glejte poglavje 4.5). Pri teh bolnikih moramo upoštevati ravnovesje koristi zdravljenja z imikvimodom in tveganja, povezanega z možno zavrnitvijo presadka ali boleznijo presadka proti gostitelju (graft-versus-host disease).

Uporaba imikvimod kreme ni priporočljiva, dokler se koža ne zaceli po predhodnem zdravljenju ali kirurškem posegu. Pri aplikaciji na poškodovani koži lahko pride do povečane sistemske absorbcije imikvimoda, ki lahko poveča tveganje nastanka škodljivih posledic (glejte poglavji 4.8 in 4.9).

Nošenje tesnih obvez med zdravljenjem z imikvimod kremo ni priporočljivo.

Pomožni snovi metilhidroksibenzoat (E 218) in propilhidroksibenzoat (E 216), lahko povzročita preobčutljivostne reakcije (lahko zapoznele). Cetilalkohol in stearilalkohol lahko povzročita lokalne kožne reakcije (npr. kontaktni dermatitis). Benzilalkohol lahko povzroči alergijske reakcije in blago lokalno draženje.
Redko se lahko pojavijo burne lokalne vnetne reakcije, denimo, rosenje kože ali razjede, že po nekajkratnem nanosu kreme imikvimod. Lokalne vnetne reakcije lahko spremljajo (ali jih celo prehitijo) gripi podobni sistemski znaki in simptomi, denimo, slabo počutje, pireksija, slabost, bolečine v mišicah in rigor. V takem primeru razmislimo o prekinitvi odmerjanja.

Pri bolnikih z zmanjšanimi hematološkimi vrednostmi je potrebna previdnost pri uporabi imikvimoda (glejte poglavje 4.8 d).
Zunanje genitalne bradavice:

Izkušnje z zdravljenjem bradavic na kožici penisa z imikvimod kremo so omejene. Zbirka podatkov o varnosti uporabe imikvimod kreme pri neobrezanih moških trikrat tedensko z dnevno higieno kožice zajema manj kot 100 bolnikov. V študijah, kjer se dnevna higiena kožice penisa ni uveljavljala, so zabeležili dva primera hude fimoze in en primer strikture, ki so zahtevali obrezovanje. Zdravljenje te populacije bolnikov priporočamo le pri moških, ki so zmožni in voljni upoštevati postopek dnevne higiene kožice penisa. Zgodnji znaki strikture so lahko lokalne reakcije na koži (npr. erozija, ulceracija, oteklina, otrdlina) ali čedalje težje premikanje kožice. Če se ti simptomi pojavijo, je potrebno zdravljenje takoj prekiniti. Na podlagi trenutnega znanja, zdravljenje bradavic v sečnici, nožnici, na materničnem vratu in rektalnih ter intraanalnih bradavic ni priporočljivo. Z imikvimod kremo se ne sme zdraviti tkiva z odprtimi ranami, dokler se le-te ne zacelijo.

Lokalne reakcije na koži, kot npr. rdečica, erozija, lupljenje, luskavost in otekline, so pogoste. Poročali so tudi o drugih lokalnih reakcijah, kot npr. otrdline, ulceracije, pojavu brazgotin in mehurčkov. Če se razvije neznosna kožna reakcija, se mora kremo odstraniti z umivanjem z blagim milom in vodo. Zdravljenje z imikvimod kremo naj se nadaljuje, ko se reakcija umiri. Tveganje za hude lokalne reakcije na koži se lahko poveča, če se imikvimod nanaša v odmerkih, ki so večji od priporočenih (glejte poglavje 4.2). Vendar, so bile, v redkih primerih opažene tudi hude lokalne reakcije, ki so zahtevale zdravljenje in/ali so povzročile začasno nezmožnost, pri bolnikih, ki so uporabljali imikvimod po navodilih. Ženske, pri katerih so se takšne reakcije razvile ob sečevodu, so imele težave pri uriniranju. V nekaterih primerih je bila potrebna nujna uvedba katetra in zdravljenje prizadetega področja.

Ni kliničnih izkušenj z uporabo imikvimod kreme neposredno po zdravljenju zunanjih genitalnih ali perianalnih bradavic z drugimi zdravili, ki se uporabljajo topično. 

Imikvimod kremo je potrebno sprati s kože pred spolnim odnosom. Imikvimod krema lahko oslabi kondome in diafragme, zato sočasna uporaba ni priporočljiva. Preučiti je potrebno druge oblike kontracepcije.

Pri imunsko oslabljenih bolnikih ponavljanje zdravljenja z imikvimod kremo ni priporočljivo.

Omejeni podatki so pokazali, da se z imikvimod kremo pri HIV pozitivnih bolnikih bradavice hitreje manjšajo, vendar je to zdravilo manj učinkovito pri odstranjevanju bradavic v tej skupini bolnikov.

Površinski karcinom bazalnih celic:

Uporaba imikvimoda za zdravljenje karcinomov bazalnih celic, ki se nahajajo bližje kot 1 cm od očesnih vek, nosu, ustnic in lasišča, ni raziskana. 

Med zdravljenjem in do dokončne ozdravitve prizadeta koža verjetno izgleda opazno drugačna od običajne kože. Lokalne reakcije na koži so pogoste, vendar se intenzivnost teh reakcij ponavadi med zdravljenjem zmanjša oz. reakcije po prekinitvi zdravljenja z imikvimodom izzvenijo. Obstaja povezava med stopnjo popolne odstranitve in intenzivnostjo lokalnih reakcij na koži (npr. rdečice). Te lokalne reakcije na koži se lahko povezane s stimulacijo lokalnega imunskega odziva. Zdravljenje se lahko za nekaj dni prekine zaradi nelagodja bolnika ali resnosti lokalne reakcije na koži. Zdravljenje se lahko nadaljuje potem, ko se reakcija na koži umiri.

Klinični izid zdravljenja se lahko oceni po regeneraciji zdravljene kože, ki traja približno 12 tednov po zaključku zdravljenja. 

Z uporabo imikvimod kreme pri imunsko kompromitiranih bolnikih kliničnih izkušenj ni.

Ni kliničnih izkušenj pri bolnikih s povratnimi ali že zdravljenimi BCC, zato uporaba imikvimod kreme pri predhodno zdravljenih tumorjih ni priporočljiva. 

Podatki iz kliničnega preskušanja z neprikritimi oznakami nakazujejo, da je za velike tumorje (>7,25 cm2) manj verjetno, da se odzovejo na zdravljenje z imikvimodom.

Površino zdravljenega področja kože je potrebno zaščiti pred izpostavitvijo soncu.

Aktinična keratoza:

Za lezije, ki so atipične za AK ali obstaja sum na malignost je potrebno opraviti biopsijo, da se določi primerno zdravljenje.

Uporaba imikvimoda ni raziskana za zdravljenje aktiničnih keratoz na očesnih vekah, v nosnicah, v ušesu, na področju ustnic znotraj meje s kožo.

Na voljo je zelo omejena količina podatkov o uporabi imikvimoda za zdravljenje aktiničnih keratoz drugje kot na obrazu in lasišču. Dostopni podatki o aktiničnih keratozah na podlakteh in dlaneh ne podpirajo učinkovitosti za to indikacijo, zato uporaba ni priporočljiva.

Imikvimod ni priporočljiv za zdravljenje lezij AK z izrazito hiperkeratozo ali hipertrofijo, kot je npr. kožni rog.

Med zdravljenjem in do dokončne ozdravitve prizadeta koža verjetno izgleda opazno drugačna od običajne kože. Lokalne reakcije na koži so pogoste, vendar se intenzivnost teh reakcij ponavadi med zdravljenjem zmanjša oz. reakcije po prekinitvi zdravljenja z imikvimodom izzvenijo. Obstaja povezava med stopnjo popolne odstranitve in intenzivnostjo lokalnih reakcij na koži (npr. rdečice). Te lokalne reakcije na koži se lahko povezane s stimulacijo lokalnega imunskega odziva. Zdravljenje se lahko za nekaj dni prekine zaradi nelagodja bolnika ali resnosti lokalne reakcije na koži. Zdravljenje se lahko nadaljuje potem, ko se reakcija na koži umiri.

Zdravljenje ne sme preseči 4 tedne zaradi pozabljenih odmerkov ali obdobij prekinitve.

Klinični izid zdravljenja se lahko oceni po regeneraciji zdravljene kože, približno 4-8 tednov po končanem zdravljenju.

Z uporabo imikvimod kreme pri imunsko kompromitiranih bolnikih kliničnih izkušenj ni.

Informacije o ponovnem zdravljenju aktiničnih keratoz, ki so se pojavile po tem, ko so po enem ali dveh ciklusih zdravljenja že izginile, so navedene v poglavjih 4.2 in 5.1.
Podatki iz odprtega kliničnega preskušanja so pokazali, da je bila stopnja popolnega izginotja pri preiskovancih z več kot 8 AK manjša kot pri preiskovancih z manj kot 8 AK.

Površino zdravljenega področja kože je potrebno zaščiti pred izpostavitvijo soncu.

4.5
Medsebojno delovanje z drugimi zdravili in druge oblike interakcij

Študij medsebojnega delovanja niso izvedli, vključno s imunosupresivnimi zdravili. Takšne reakcije s sistemskimi zdravili so omejene zaradi minimalne absorpcije imikvimod kreme skozi kožo.

Zaradi njenih imunsko-stimulativnih lastnosti pri bolnikih, ki prejemajo imunosupresivna zdravila, imikvimod kremo uporabljamo previdno (glejte poglavje 4.4).

4.6
Plodnost, nosečnost in dojenje

Nosečnost
Za imikvimod ni na voljo kliničnih podatkov nosečnic, ki so bile izpostavljene zdravilu. Študije na živalih ne kažejo na neposredne ali posredne škodljive vplive na nosečnost, razvoj zarodka/plodu, porod ali postnatalni razvoj (glejte poglavje 5.3). Pri predpisovanju zdravila nosečnicam je potrebna previdnost.

Dojenje
Ker po enkratnem in večkratnem topičnem odmerku v serumu ni zaznavnih koncentracij imikvimoda (> 5 ng/ml), ni mogoče podati specifičnih nasvetov o uporabi pri doječih materah.

4.7
Vpliv na sposobnost vožnje in upravljanja strojev
Zdravilo krema Aldara nima vpliva ali ima zanemarljiv vpliv na sposobnost vožnje in upravljanja strojev.
4.8
Neželeni učinki

a)
Splošen opis:

Zunanje genitalne bradavice:

V treh preskušanjih z odmerjanjem trikrat tedensko so bili najpogosteje poročani neželeni učinki, za katere je bilo presojeno, da so verjetno oz. možno povezani z zdravljenjem z imikvimod kremo, reakcije na mestu nanašanja na zdravljenem področju z bradavicami (33,7 % bolnikov, zdravljenih z imikvimodom). Poročali so tudi o nekaterih sistemskih neželenih učinkih, med drugim tudi o glavobolu (3,7 %), simptomih podobnih gripi (1,1 %) in mialgiji (1,5 %).

Spodaj so prikazani podatki o reakcijah, o katerih je poročalo 2292 bolnikov, zdravljenih z imikvimod kremo v raziskavah, nadzorovanih s placebom in v odprtih kliničnih raziskavah. Za te neželene učinke se smatra, da so najmanj možno vzročno povezani z zdravljenjem z imikvimodom.

Površinski karcinom bazalnih celic:

V preskušanjih z odmerjanjem petkrat tedensko je 58 % bolnikov razvilo najmanj en neželen dogodek. Najpogosteje poročan neželen dogodek, za katerega je bilo presojeno, da so verjetno oz. možno povezani z zdravljenjem z imikvimod kremo, so bile spremembe na mestu nanašanja s pogostnostjo 28,1 %. Bolniki, ki so prejemali imikvimod kremo, so poročali o nekaterih sistemskih neželenih reakcijah, med drugim o bolečini v križu (1,1 %) in simptomih podobnih gripi (0,5 %).

Spodaj so prikazani podatki o reakcijah, o katerih je poročalo 185 bolnikov, zdravljenih z imikvimod kremo v kliničnih raziskavah faze III, nadzorovanih s placebom. Za te neželene učinke se smatra, da so najmanj možno vzročno povezani z zdravljenjem z imikvimod kremo.

Aktinična keratoza:

V treh preskušanjih z odmerjanjem trikrat tedensko so bili bolniki zdravljeni v do 2 stopnjah, ki so trajale po 4 tedne. Najmanj en neželeni učinek so opazili pri 56 % bolnikov, ki so prejemali imikvimod. Najpogosteje poročani neželeni učinki v teh preskušanjih, za katere je bilo presojeno, da so verjetno oz. možno povezani z zdravljenjem z imikvimod kremo, so bile reakcije na mestu nanašanja (22 % bolnikov, zdravljenih z imikvimodom). Pri bolnikih, zdravljenih z imikvimodom, so poročali tudi o nekaterih sistemskih neželenih učinkih, vključno z mialgijo (2 %).

V preglednici so navedeni neželeni učinki, ki so se pojavili pri zdravljenju 252 bolnikov z imikvimod kremo v nadzorovanih kliničnih študijah faze III z vehiklom. Za te neželene učinke se smatra, da so komaj možno povezani z zdravljenjem z imikvimodom.

b)
Navedba neželenih učinkov v preglednici:

Pogostnost neželenih učinkov je definirana kot zelo pogosti (≥1/10), pogosti (≥1/100, <1/10), občasni (≥1/1.000, <1/100). Redkejše pogostnosti v kliničnih preskušanjih tukaj niso navedene. 

	
	Zunanje genitalne bradavice (3x tedensko/16 tednov) 

n =  2292
	Površinski karcinom bazalnih celic (5x tedensko, 6 tednov) 

n = 185
	Aktinična keratoza (3x/teden, 4 ali 8 tednov)

n=252

	Infekcijske in parazitske bolezni:
	
	
	

	Okužba
	pogosti
	pogosti
	občasni

	Pustule
	
	pogosti
	občasni

	Herpes simpleks
	občasni
	
	

	Genitalna kandidaza
	občasni
	
	

	Vaginitis
	občasni
	
	

	Bakterijska okužba
	občasni
	
	

	Okužba z glivami
	občasni
	
	

	Okužba zgornjih dihal
	občasni
	
	

	Vulvitis
	občasni
	
	

	Rinitis
	
	
	občasni

	Gripa
	
	
	občasni

	Bolezni krvi in limfatičnega sistema:
	
	
	

	Limfadenopatija
	občasni
	pogosti
	občasni

	Presnovne in prehranske motnje:
	
	
	

	Anoreksija
	občasni
	
	pogosti

	Psihiatrične motnje:
	
	
	

	Nespečnost
	občasni
	
	

	Depresija
	občasni
	
	občasni

	Razdraženost
	
	občasni
	

	Bolezni živčevja:
	
	
	

	Glavobol
	pogosti
	
	pogosti

	Parestezija
	občasni
	
	

	Omotičnost
	občasni
	
	

	Migrena
	občasni
	
	

	Somnolenca
	občasni
	
	

	Očesne bolezni
	
	
	

	Draženje veznice
	
	
	občasni

	Edem očesne veke
	
	
	občasni

	Ušesne bolezni, vključno z motnjami labirinta:
	
	
	

	Tinitus
	občasni
	
	

	Žilne bolezni:
	
	
	

	Rdečica
	občasni
	
	

	Bolezni dihal, prsnega koša in mediastinalnega prostora:
	
	
	

	Faringitis
	občasni
	
	

	Rinitis
	občasni
	
	

	Zmašen nos
	
	
	občasni

	Faringo-laringealne bolečine
	
	
	občasni

	Bolezni prebavil:
	
	
	

	Slabost
	pogosti
	občasni
	pogosti

	Bolečine v trebuhu
	občasni
	
	

	Driska
	občasni
	
	občasni

	Bruhanje
	občasni
	
	

	Rektalne motnje
	občasni
	
	

	Rektalni tenezem
	občasni
	
	

	Izsušena usta
	
	občasni
	

	Bolezni kože in podkožja:
	
	
	

	Pruritus
	občasni
	
	

	Dermatitis
	občasni
	občasni
	

	Folikulitis
	občasni
	
	

	Eritmatozen izpuščaj
	občasni
	
	

	Ekcem
	občasni
	
	

	Izpuščaj
	občasni
	
	

	Povečano potenje
	občasni
	
	

	Urtikarija
	občasni
	
	

	Aktinična keratoza
	
	
	občasni

	Eritem
	
	
	občasni

	Edem obraza
	
	
	občasni

	Kožna razjeda
	
	
	občasni

	Bolezni mišično-skeletnega sistema in vezivnega tkiva:
	
	
	

	Mialgija
	pogosti
	
	pogosti

	Artralgija
	občasni
	
	pogosti

	Bolečine v križu
	občasni
	pogosti
	

	Bolečine v okončinah
	
	
	občasni

	Bolezni sečil:
	
	
	

	Dizurija
	občasni
	
	

	Motnje reprodukcije in dojk:
	
	
	

	Bolečine v genitalijah – moški
	občasni
	
	

	Bolečine v penisu
	občasni
	
	

	Dizpareunija
	občasni
	
	

	Erektilna disfunkcija
	občasni
	
	

	Maternično-nožnični prolaps
	občasni
	
	

	Bolečine v nožnici
	občasni
	
	

	Atrofični vaginitis
	občasni
	
	

	Spremembe vulve
	občasni
	
	

	Splošne težave in spremembe na mestu aplikacije:
	
	
	

	Pruritus na mestu aplikacije
	zelo pogosti
	zelo pogosti
	zelo pogosti

	Bolečina na mestu aplikacije
	zelo pogosti
	pogosti
	pogosti

	Pekoč občutek na mestu
aplikacije
	pogosti
	pogosti
	pogosti

	Draženje na mestu aplikacije
	pogosti
	pogosti
	pogosti

	Eritem na mestu aplikacije
	
	pogosti
	pogosti

	Reakcija na mestu aplikacije
	
	
	pogosti

	Krvavitev na mestu aplikacije
	
	pogosti
	občasni

	Papule na mestu aplikacije
	
	pogosti
	občasni

	Parestezija na mestu aplikacije
	
	pogosti
	občasni

	Izpuščaj na mestu aplikacije
	
	pogosti
	

	Utrujenost
	pogosti
	
	pogosti

	Zvišana telesna temperatura
	občasni
	
	občasni

	Bolezen podobna gripi
	občasni
	občasni
	

	Bolečine
	občasni
	
	

	Astenija
	občasni
	
	občasni

	Slabost
	občasni
	
	

	Otrplost
	občasni
	
	občasni

	Dermatitis na mestu aplikacije
	
	
	občasni

	Izcedek na mestu aplikacije
	
	občasni
	občasni

	Hiperstezija na mestu 
aplikacije
	
	
	občasni

	Vnetje na mestu aplikacije
	
	občasni
	

	Edem na mestu aplikacije
	
	občasni
	občasni

	Tvorba krast na mestu 
aplikacije
	
	občasni
	občasni

	Brazgotina na mestu aplikacije
	
	
	občasni

	Razpokanje kože na mestu 
aplikacije
	
	občasni
	

	Otekanje na mestu aplikacije
	
	občasni
	občasni

	Razjeda na mestu aplikacije
	
	
	občasni

	Vezikli na mestu aplikacije
	
	občasni
	občasni

	Občutek toplote na mestu 
aplikacije
	
	
	občasni

	Letargija
	
	občasni
	

	Neugodje
	
	
	občasni

	Vnetje
	
	
	občasni


c)
Pogostejši neželeni učinki:

Zunanje genitalne bradavice:

Raziskovalci so v preskušanjih, nadzorovanih s placebom, morali oceniti s protokolom predpisane klinične znake (reakcije na koži). Ta predpisana vrednotenja kliničnih znakov so pokazala, da so bile lokalne reakcije na koži, vključno z rdečico (61 %), erozijo (30 %), lupljenjem/luskavostjo (23 %) in oteklino (14 %), pogoste v teh s placebom nadzorovanih preskušanjih, kjer je bila imikvimod krema nanešena trikrat tedensko (glejte poglavje 4.4). Lokalne reakcije na koži, kot npr. rdečica, so verjetno posledica farmakoloških učinkov imikvimod kreme.

V preskušanjih nadzorovanih s placebom so poročali tudi o kožnih reakcijah na oddaljenih mestih, predvsem rdečici (44 %). Te reakcije so se razvile na mestih brez bradavic, ki so bila lahko v stiku z imikvimod kremo. Večina kožnih reakcij je bila zmernih po resnosti in je izzvenela po 2 tednih po prekinitvi zdravljenja. Vendar pa so bile v nekaterih primerih te reakcije hude in so zahtevale zdravljenje in/ali so povzročile nezmožnost. V zelo redkih primerih so hude reakcije ob sečevodu povzročile disurijo pri ženskah (glej poglavje 4.4).

Površinski karcinom bazalnih celic:

Raziskovalci so morali v nadzorovanih preskušanjih z vehiklom oceniti klinične znake (lokalne reakcije na koži), ki so bili navedeni v protokolu. Vrednotenje v protokolu navedenih kliničnih znakov je pokazalo, da so bile huda rdečica (31 %), huda erozija (13 %) in huda luskavost ter tvorba krast (19 %) zelo pogoste v teh preskušanjih, kjer je bila imikvimod krema nanešena petkrat tedensko. Lokalne reakcije na koži, kot npr. rdečica, so verjetno posledica farmakoloških učinkov imikvimod kreme.

Med zdravljenjem z imikvimod kremo so opazili kožne infekcije. Čeprav ni prišlo do resnih posledic, se je vedno potrebno zavedati možnosti okužbe razpokane oz. poškodovane kože.

Aktinična keratoza

Pri kliničnih preskušanjih z imikvimod kremo 3 krat tedensko v času 4 ali 8 tednov so bile najpogosteje opažene reakcije na mestu aplikacije srbečica (14 %) in pekoč občutek (5 %). Huda rdečica (24 %) in huda luskavost ter tvorba krast (20 %) so zelo pogoste. Lokalne reakcije na koži, kot npr. rdečica, so verjetno posledica farmakoloških učinkov imikvimod kreme. Glejte poglavji 4.2 in 4.4 za podatke o obdobjih prekinitve.

Med zdravljenjem z imikvimod kremo so opazili kožne infekcije. Čeprav ni prišlo do resnih posledic, se je vedno potrebno zavedati možnosti okužbe razpokane oz. poškodovane kože.

d)
Neželeni učinki, ki se pojavljajo pri vseh indikacijah:

Poročali so tudi o lokalni hipopigmentaciji in hiperpigmentaciji po uporabi kreme z imikvimodom. Spremljanje podatkov nakazuje, da so te spremembe barve kože pri nekaterih bolnikih lahko trajne. Pri 162 bolnikih, ki so jih opazovali pet let po zdravljenju sBCC, so ugotovili, da je imelo 37 % bolnikov blago hipopigmentacijo, 6 % zmerno, pri 56 % bolnikov pa niso opazili sprememb. O hiperpigmentaciji ni bilo poročil.
V kliničnih preskušanjih, kjer so raziskovali uporabo imikvimoda za zdravljenje aktinične keratoze, so odkrili 0,4 % (5/1214) pogostnost alopecije na mestu zdravljenja ali okolišnjem področju. O sumu pojava alopecije v času zdravljenja sBCC in zunanjih genitalnih bradavic so poročali v času trženja zdravila.

V kliničnih preskušanjih so opazili znižanje vrednosti hemoglobina, levkocitov, absolutnih nevtrofilcev in trombocitov. Ta zmanjšanja se niso smatrala kot klinično pomenljiva pri bolnikih z običajno hematološko zalogo. Bolnikov z zmanjšanimi hematološkimi vrednostmi v kliničnih preskušanjih niso preučevali. O znižanju hematoloških parametrov, ki so zahtevali klinično intervencijo, so poročali v času trženja zdravila. Obstajajo postmarketinška poročila o povišanih jetrnih encimih.

Redko so poročali o poslabšanju avtoimunskih obolenj.

Pri kliničnih preskušanjih so poročali o redkih blagih primerih kožnih reakcij, vključno z multiformnim 

eritemom. Od začetka trženja so poročali o resnih kožnih reakcijah, vključno z multiformnim eritemom, eksantemom, Stevens Johnsonovim sindromom ali kožnim eritematoznim lupusom.

e)
Pediatrična populacija:

Raziskave imikvimoda v kontroliranih kliničnih študijah so bile opravljene tudi pri otrocih (glejte poglavji 4.2 in 5.1). Ni podatkov o sistemskih učinkih. Lokalne reakcije na mestu aplikacije so se pojavile pogosteje v skupini z imikvimodom kot v skupini vehikel. Vendar pogostost in intenzivnost teh reakcij ni odstopala od tistih, ki so jih opazovali pri registriranih indikacijah in odraslih osebah. Ni dokazov o resnih neželenih učinkih imikvimoda pri otrocih.
Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.
4.9
Preveliko odmerjanje

Če imikvimod krema daje topikalno, sistemsko preveliko odmerjanje ni verjetno zaradi minimalne absorpcije skozi kožo. Študije na kuncih so pokazale, da je dermalni smrtni odmerek večji kot 5 g/kg. Vztrajno prekomerno dermalno odmerjanje imikvimod kreme lahko povzroči hude lokalne reakcije na koži.

Pri slučajnem zaužitju enkratnega odmerka 200 mg imikvimoda, kar ustreza vsebini približno 16 vrečk, se lahko pojavijo slabost, bruhanje, glavobol, bolečine v mišicah in vročina. Klinično najresnejši neželeni učinek po večkratnih peroralnih odmerkih  200 mg je bila hipotenzija, ki je izzvenela po peroralnem in intravenskem dajanju tekočin.

5.
FARMAKOLOŠKE LASTNOSTI

5.1
Farmakodinamične lastnosti

Farmakoterapevtska skupina: Kemoterapevtiki za lokalno zdravljenje, Protivirusni pripravki

Oznaka ATC: D06BB10.

Imikvimod je modulator imunskega odziva. Študije nasičene vezave nakazujejo, da na odzivnih imunskih celicah obstaja membranski receptor za imikvimod. Imikvimod nima neposrednega protivirusnega delovanja. Na živalskih modelih je imikvimod učinkovit proti virusnim okužbam in deluje protitumorsko, predvsem zaradi spodbujanja interferona alfa in drugih citokinov. V kliničnih študijah je bilo po nanosu imikvimod kreme dokazano spodbujanje interferona alfa in drugih citokinov v tkivu z genitalnimi bradavicami.

V farmakokinetični raziskavi so po topični aplikaciji imikvimoda dokazali povečanje sistemskih vrednosti interferona alfa in drugih citokinov.

Zunanje genitalne bradavice:

Klinična učinkovitost

Rezultati 3 učinkovitostnih študij tretje faze so pokazali, da je zdravljenje z imikvimodom za šestnajst tednov znatno bolj učinkovito kot zdravljenje z nosilcem, na podlagi izmerjene odstranitve zdravljenih bradavic.

Pri 119 bolnicah, zdravljenih z imikvimodom, je bil delež bolnic s popolno odstranitvijo bradavic 60 %, pri 105 bolnicah, zdravljenih z nosilcem, pa 20 % (95 % interval zaupanja (IZ) razlike med očistkoma: 20 % do 61 %, p<0,001). Pri tistih bolnicah, ki so dosegle popolno odstranitev bradavic, je bila mediana časa do odstranitve 8 tednov.

Pri 157 moških bolnikih, zdravljenih z imikvimodom, je bil delež bolnikov s popolno odstranitvijo bradavic 23 %, pri 161 bolnikih, zdravljenih z nosilcem, pa 5 % (95 % interval zaupanja razlike med očistkoma: 3 % do 36 %, p<0,001). Pri tistih bolnikih, ki so dosegli popolno odstranitev bradavic, je bila mediana časa do odstranitve 12 tednov.

Površinski karcinom bazalnih celic:

Klinična učinkovitost

Učinkovitost imkvimoda petkrat tedensko za 6 tednov je bila raziskana v dveh dvojno slepih kliničnih preskušanjih, nadzorovanih z nosilcem. Ciljni tumorji so bili histološko potrjeni posamezni primarni površinski karcinomi bazalnih celic, ki so obsegali najmanj 0,5 cm2, njihov premer pa ni presegal 2 cm. Tumorjev, ki so se nahajali manj kot 1 cm od oči, nosu, ust, ušes ali lasišča, niso vključili.

V združeni analizi teh dveh raziskavah so histološko odstranitev opazili pri 82 % (152/185) vseh bolnikov. Če je bilo vključeno tudi klinično vrednotenje, je bila odstranitev glede na to sestavljeno končno točko dosežena pri 75 % (139/185) vseh bolnikov. V primerjavi s skupino z nosilcem so bili ti rezultati statistično pomenljivi (p<0,001), in sicer 3 % (6/179) oz. 2 % (3/179). Odkrili so pomenljivo povezavo med intenzivnostjo lokalnih reakcij na koži (npr. rdečice) v času zdravljenja in popolno odstranitvijo karcinoma bazalnih celic.

Po petih letih so analizirali rezultate dolgotrajne odprte nekontrolirane študije. Ocenjujejo, da so pri 77,9 % [(95 % interval zaupanja (IZ) 71,9; 83,8 %)] bolnikov, ki so prejeli zdravilo na začetku, klinični znaki bolezni izginili in se 60 mesecev niso ponovno pojavili.

Aktinična keratoza:

Klinična učinkovitost

Učinkovitost imkvimoda trikrat tedensko za 4 tedne oz. dvakrat po 4 tedne z vmesno 4-tedensko prekinitvijo je bila raziskana v dveh dvojno slepih kliničnih preskušanjih, nadzorovanih z nosilcem. V obeh raziskavah so imeli bolniki klinično tipične, vidne, ločene, nehiperkeratotične, nehipertrofične lezije AK v neprekinjenem področju zdravljenja 25 cm2 na lasišču ali obrazu. Zdravljeno je bilo območje 4-8 lezij AK. Stopnja popolnega izginotja (imikvimod minus placeba) pri združenih preizkušanjih je bila 46,1 % (IZ 39,0 %, 53,1 %).

Podatki iz dveh združenih opazovalnih raziskav, ki obsegajo eno leto, kažejo stopnjo ponovitve 27 % (35/128) pri bolnikih, pri katerih je prišlo do klinične odstranitve po enem ali dveh stopnjah zdravljenja. Stopnja ponovitve za posamezne lezije je bila 5,6 % (41/737). Stopnja ponovitve pri vehiklu je bila 47 % (8/17 bonikov) in 7,5 % (6/88 lezij).

V dveh odprtih, randomiziranih, kontroliranih kliničnih študijah so primerjali dolgoročne učinke imikvimoda z dolgoročnimi učinki topičnega diklofenaka pri bolnikih z aktinično keratozo v zvezi s tveganjem za napredovanje v in situ ali invazivni ploščatocelični karcinom (SCC). Zdravili sta bili uporabljeni v skladu z uradnimi priporočili. Če lezije na zdravljenem AK predelu niso v celoti izginile, so lahko začeli z dodatnimi cikli zdravljenja. Vse bolnike so spremljali do umika iz študije ali do 3 leta po randomizaciji. Rezultati izhajajo iz meta-analize obeh preskušanj.

V preskušanja je bilo vključenih skupno 482 bolnikov, od katerih jih je 481 prejemalo študijsko zdravilo, in sicer 243 imikvimod, 238 pa topični diklofenak. Zdravljeni AK predeli so se nahajali na neporaščenem lasišču ali obrazu s sklenjeno površino približno 40 cm² pri obeh zdravljenih skupinah, v katerih je bila mediana številka klinično značilnih AK lezij v izhodišču 7. Na voljo so klinični podatki za 90 bolnikov, ki so bili deležni 3 ali več ciklov zdravljenja z imikvimodom, 80 bolnikov je v 3-letnem trajanju študije prejelo 5 ali več ciklov zdravljenja z imikvimodom.

V zvezi s primarnim opazovanim dogodkom, ki je bil histološko napredovanje, so pri skupno 13 od 242 bolnikov (5,4 %) v skupini z imikvimodom in 26 od 237 bolnikov (11,0 %) v skupini z diklofenakom ugotovili histološko napredovanje v in situ ali invazivni SCC v obdobju 3 let, razlika -5,6 % (95 % IZ: 

-10,7 % do -0,7 %). Histološko napredovanje v invazivni SCC v obdobju 3 let so potrdili pri 4 od 242 bolnikov (1,7 %) v skupini z imikvimodom in 7 od 237 bolnikov (3,0 %) v skupini z diklofenakom.

Pri skupno 126 od 242 bolnikov, zdravljenih z imikvimodom (52,1 %) in 84 od 237 bolnikov, zdravljenih s topičnim diklofenakom (35,4 %), se je pokazala popolna klinična ozdravitev lezij na zdravljenem AK predelu v 20. tednu (t.j. približno 8 tednov po koncu začetnega cikla zdravljenja); razlika 16,6 % (95 % IZ: 7,7 % do 25,1 %). Pri bolnikih s popolno klinično ozdravitvijo lezij na zdravljenem AK predelu so ocenili ponovitve AK lezij. Za potrebe študije je bila ponovitev opredeljena kot vsaj ena AK lezija, zaznana na predelu s popolno odpravo lezij, pri čemer se je kot ponovljena lezija štela tako lezija, ki se je pojavila na istem mestu kot predhodno odpravljene lezije, kot tudi nova lezija, nastala kjer koli drugje na zdravljenem AK predelu. Tveganje za ponovitev AK lezij na zdravljenem predelu (kot je opredeljeno zgoraj) je bilo 39,7 % (50 od 126 bolnikov) do 12. meseca za bolnike, zdravljene z imikvimodom v primerjavi s 50,0 % (42 od 84 bolnikov) za bolnike, zdravljene s topičnim diklofenakom, razlika -10,3 % (95 % IZ: -23,6 % do 3,3 %); ter 66,7 % (84 od 126 bolnikov) za zdravljenje z imikvimodom in 73,8 % (62 od 84 bolnikov) za topični diklofenak do 36 meseca, razlika -7,1 % (95 % IZ: -19,0 % do 5,7 %).

Bolniki s ponavljajočimi AK lezijami (kot so opredeljene zgoraj), ki so se pojavile na predelu s predhodno popolno ozdravitvijo, so imeli približno 80-odstotno možnost ponovne popolne odprave lezij po dodatnem ciklusu zdravljenja z imikvimodom, medtem ko je bila ta možnost pri ponovnem zdravljenju s topičnim diklofenakom približno 50-odstotna.
Pediatrična populacija
Odobrenih indikacij, tj. genitalnih bradavic, aktinične keratoze in površinskega karcinioma bazalnih celic navadno ne opazimo pri otrocih in jih niso preučevali.

Aldara kremo so ocenjevali v štirih randomiziranih, z vehiklom kontroliranih dvojno slepih poskusih pri otrocih, starih od 2 do 15 let, ki so imeli molluscum contagiosum (imikvimod n=576, vehikel n=313). Ti poskusi niso pokazali učinkovitosti imikvimoda pri nobenem od preskušanih načinov odmerjanja (3x/teden ≤ 16 tednov, 7x/teden ≤ 8 tednov).
5.2
Farmakokinetične lastnosti

Zunanje genitalne bradavice, površinski karcinom bazalnih celic in aktinična keratoza:

Pri ljudeh se je manj kot 0,9 % topično nanesenega odmerka radioaktivno označenega imikvimoda absorbiralo skozi kožo. Majhna količina zdravila, ki se je absorbirala v sistemski obtok, je bila hitro izločena tako po urinski kot tudi fekalni poti s povprečnim razmerjem približno 3 proti 1. Po enkratnem in večkratnem topičnem odmerku v serumu ni bilo zaznavnih koncentracij imikvimoda (>5 ng/ml).

Sistemska izpostavitev (s prehajanjem skozi kožo) je bila izračunana z določanjem vsebnosti ogljika-14 [14C] iz imikvimoda v urinu in blatu.

Pri 58 bolnikih z aktinično keratozo, ki so nanašali kremo trikrat tedensko za 16 tednov, so opazili minimalno sistemsko absorpcijo imikvimod 5 % kreme preko kože. Obseg perkutane absorpcije se v tej raziskavi ni pomenljivo spremenil med prvim in zadnjim odmerkom. Najvišje koncentracije zdravila v plazmi konec 16. tedna so bile dosežene po 9 do 12 urah in so znašale 0,1 ng/mL za nanos na obraz (12,5 mg, 1 vrečka za enkratno uporabo), 0,2 ng/mL za nanos na lasišče (25 mg, 2 vrečki) in 1,6 ng/mL za nanos na dlani/roke (75 mg, 6 vrečk). Površina nanašanja ni bila nadzorovana pri lasišču in dlaneh/rokah. Sorazmernost odmerka ni bila opazovana. Navidezna razpolovna doba, ki je bila izračunana, je bila približno desetkrat večja kot dvourna razpolovna doba po subkutanem odmerjanju v predhodni raziskavi, kar nakazuje podaljšano zadrževanje zdravila v koži. Vsebnost v urinu je bila pri teh bolnikih manjša od 0,6 % nanešenega odmerka v 16. tednu.
Pediatrična populacija
Farmakokinetske lastnosti imikvimoda po enkratni in večkratni lokalni uporabi so preiskovali pri otrocih z molluscum contagiosum (MC). Podatki o sistemski izpostavljenosti so pokazali, da je absorbcija imikvimoda po lokalni uporabi na koži, poškodovani zaradi MC, pri otrocih od 6 – 12 let nizka in primerljiva z absorbcijo pri zdravih odraslih in odraslih z aktinično keratozo in površinskim karcinomom bazalnih celic. Pri mlajših bolnikih od 2 – 5 let je bila absorbcija, na podlagi vrednosti Cmax, višja v primerjavi z odraslimi.

5.3 Predklinični podatki o varnosti

Neklinični podatki na osnovi običajnih študij farmakološke varnosti, genotoksičnosti in vpliva na sposobnost razmnoževanja ne kažejo posebnega tveganja za človeka.

V štirimesečni študiji kožne toksičnosti na podganah,so pri odmerkih 0,5 in 2,5 mg/kg opazili znatno zmanjšanje telesne mase in povečanje teže vranice. Podobnih učinkov niso opazili v štirimesečni študiji na koži miših. Pri obeh vrstah so, predvsem pri večjih odmerkih, opazili lokalno draženje kože.

V dvoletni študiji kancerogenosti na miših z dermalnim nanašanjem tri dni na teden, zdravilo ni sprožilo nastanka tumorjev na mestu nanašanja. Vendar pa je bila pojavnost hepatoceličnih tumorjev med zdravljenimi živalmi večja kot pri kontrolnih živalih. Mehanizem tega pojava ni znan. Vendar ima imikvimod pri ljudeh majhno sistemsko absorpcijo s kože in ni mutagen, zato je tveganje za človeka, ki bi izviralo iz sistemske izpostavitve, verjetno nizko. Poleg tega, se tumorji niso pojavili na nobenem mestu v dvoletni študiji kancerogenosti pri podganah pri peroralnem dajanju.

Imikvimod krema je bila ovrednotena v biološkem testu fotokarcinogenosti na golih miših albino, ki so bile izpostavljene simuliranemu sončnemu ultravijoličnemu sevanju (UVR). Živalim je bil imikvimod dajan trikrat tedensko, obsevane pa so bile 5 dni tedensko za 40 tednov. Miši so opazovali še dodatnih 12 tednov (vse skupaj 52 tednov). V skupini mišk, ki so prejemale nosilec kreme, so se tumorji pojavljali bolj zgodaj in v večjem številu kot v kontrolni skupini, ki je bila manj obsevana. Pomen tega opažanja za človeka ni poznan. Topikalno nanašanje kreme z imikvimodom v primerjavi s skupino, ki so ji nanašali le vehikel, pri nobenem odmerku ni povzročilo rasti tumorjev.

6.
FARMACEVTSKI PODATKI

6.1 Seznam pomožnih snovi

izostearinska kislina

benzilalkohol

cetilalkohol

stearilalkohol

beli vazelin

polisorbat 60

sorbitan stearat

glicerol

metilparahidroksibenzoat (E 218)

propilparahidroksibenzoat (E 216)

ksantanski gumi

prečiščena voda

6.2
Inkompatibilnosti

Navedba smiselno ni potrebna.

6.3
Rok uporabnosti

2 leti.

6.4
Posebna navodila za shranjevanje

Shranjujte pri temperaturi do 25 C.

Ko so vrečke enkrat odprte, se ne smejo ponovno uporabiti.

6.5
Vrsta ovojnine in vsebina

Škatla po 12 ali 24 vrečk za enkratno uporabo iz poliesterske/aluminijske folije, vsaka vsebuje 250 mg kreme. Na trgu ni vseh navedenih pakiranj.
6.6
Posebni varnostni ukrepi za odstranjevanje

Ni posebnih zahtev.

7.
IMETNIK DOVOLJENJA ZA PROMET Z ZDRAVILOM
Viatris Healthcare Limited

Damastown Industrial Park

Mulhuddart

Dublin 15

DUBLIN

Irska
8.
ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM
EU/1/98/080/001-002
9.
DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM
Datum pridobitve: 18/09/1998

Datum zadnjega podaljšanja dovoljenja za promet: 03/09/2008

10.
DATUM ZADNJE REVIZIJE BESEDILA

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.

DODATEK II

A. PROIZVAJALEC (PROIZVAJALCI) ODGOVOREN (ODGOVORNI) ZA SPROŠČANJE SERIJ

B. POGOJI ALI OMEJITVE GLEDE OSKRBE IN UPORABE
C. DRUGI POGOJI IN ZAHTEVE DOVOLJENJA ZA PROMET Z ZDRAVILOM
D. POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA 
A.
PROIZVAJALEC (PROIZVAJALCI) ODGOVOREN (ODGOVORNI) ZA SPROŠČANJE SERIJ

Ime in naslov proizvajalca (proizvajalcev), odgovornega (odgovornih) za sproščanje serij

Swiss Caps GmbH

Grassingerstraße 9

83043 Bad Aibling

Nemčija
B.
POGOJI ALI OMEJITVE GLEDE OSKRBE IN UPORABE
Predpisovanje in izdaja zdravila je le na recept.

C.
DRUGI POGOJI IN ZAHTEVE DOVOLJENJA ZA PROMET Z ZDRAVILOM

· Redno posodobljena poročila o varnosti zdravila (PSUR)

Imetnik dovoljenja za promet z zdravilom mora PSUR za to zdravilo predložiti v skladu z zahtevami, določenimi v seznamu referenčnih datumov Unije (seznamu EURD), opredeljenem v členu 107c(7) Direktive 2001/83/ES in objavljenem na evropskem spletnem portalu o zdravilih.
D.
POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA
· Načrt za obvladovanje tveganja (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:

· na zahtevo Evropske agencije za zdravila;

· ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

Če predložitev PSUR in posodobitev RMP sovpadata, se lahko predložita sočasno.
PRILOGA III

OZNAČEVANJE IN NAVODILO ZA UPORABO

A. OZNAČEVANJE

	PODATKI NA ZUNANJI OVOJNINI ALI STIČNI OZ. PRIMARNI OVOJNINI, KADAR ZUNANJE NI

ZUNANJA OVOJNINA


	1.
IME ZDRAVILA


Aldara 5 % krema

imikvimod

	2.
NAVEDBA ENE ALI VEČ ZDRAVILNIH UČINKOVIN


Ena vrečka vsebuje 12,5 mg imikvimoda v 250 mg kreme (5 %).

100 mg kreme vsebuje 5 mg imikvimoda.

	3.
SEZNAM POMOŽNIH SNOVI


Pomožne snovi: izostearinska kislina, benzilalkohol, cetilalkohol, stearilalkohol, beli vazelin, polisorbat 60, sorbitan stearat, glicerol, metilparahidroksibenzoat (E 218), propilparahidroksibenzoat (E 216), ksantanski gumi, prečiščena voda.

Za dodatne informacije glejte navodilo za uporabo.

	4.
FARMACEVTSKA OBLIKA IN VSEBINA


krema

12 vrečk. Vsaka vsebuje 250 mg kreme.
24 vrečk. Vsaka vsebuje 250 mg kreme.
	5.
POSTOPEK IN POT(I) UPORABE ZDRAVILA


Pred uporabo preberite priloženo navodilo!

dermalna uporaba
	6.
POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK


Zdravilo shranjujte nedosegljivo otrokom!

	7.
DRUGA POSEBNA OPOZORILA, ČE SO POTREBNA


Za enkratno uporabo. Zavrzite kremo, ki ostane v vrečki po uporabi.

	8.
DATUM IZTEKA ROKA UPORABNOSTI ZDRAVILA 


EXP:

	9.
POSEBNA NAVODILA ZA SHRANJEVANJE


Shranjujte pri temperaturi do 25 C.

	10.
POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI


	11.
IME IN NASLOV IMETNIKA DOVOLJENJA ZA PROMET Z ZDRAVILOM


Viatris Healthcare Limited

Damastown Industrial Park

Mulhuddart

Dublin 15

DUBLIN

Irska
	12.
ŠTEVILKA(E) DOVOLJENJA(DOVOLJENJ) ZA PROMET


EU/1/98/080/001 12 vrečk
EU/1/98/080/002 24 vrečk
	13.
ŠTEVILKA SERIJE


Lot
	14.
NAČIN IZDAJANJA ZDRAVILA


	15.
NAVODILA ZA UPORABO


16.
PODATKI V BRAILLOVI PISAVI

Aldara
17.
EDINSTVENA OZNAKA – DVODIMENZIONALNA ČRTNA KODA
Vsebuje dvodimenzionalno črtno kodo z edinstveno oznako.
18.
EDINSTVENA OZNAKA – V BERLJIVI OBLIKI
PC
SN
NN

	PODATKI, KI MORAJO BITI NAJMANJ NAVEDENI NA MANJŠIH STIČNIH OVOJNINAH 

BESEDILO NA VREČKI


	1.
IME ZDRAVILA IN POT(I) UPORABE


Aldara 5 % krema

imikvimod

dermalna uporaba
	2.
POSTOPEK UPORABE


	3.
DATUM IZTEKA ROKA UPORABNOSTI ZDRAVILA 


EXP

	4.
ŠTEVILKA SERIJE


Lot
	5.
VSEBINA, IZRAŽENA Z MASO, PROSTORNINO ALI ŠTEVILOM ENOT


250 mg kreme
	6.
DRUGI PODATKI


B. NAVODILO ZA UPORABO

Navodilo za uporabo
Aldara 5 % krema

imikvimod

Pred začetkom uporabe zdravila natančno preberite navodilo, ker vsebuje za vas pomembne podatke!

· Navodilo shranite. Morda ga boste želeli ponovno prebrati.

· Če imate dodatna vprašanja, se posvetujte z zdravnikom ali farmacevtom.

· Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim.

· Če opazite kateri koli neželeni učinek, se posvetujte z zdravnikom ali farmacevtom. Posvetujte se tudi, če opazite katere koli neželene učinke, ki niso navedeni v tem navodilu. Glejte poglavje 4.
Kaj vsebuje navodilo
1.
Kaj je krema Aldara in za kaj jo uporabljamo

2.
Kaj morate vedeti, preden boste uporabili kremo Aldara

3.
Kako uporabljati kremo Aldara

4.
Možni neželeni učinki

5.
Shranjevanje kreme Aldara

6.
Vsebina pakiranja in dodatne informacije
1.
Kaj je krema Aldara in za kaj jo uporabljamo
Krema Aldara se lahko uporablja za tri različna stanja. Zdravnik vam je lahko predpisal kremo Aldara za zdravljenje:

· Bradavic (condylomata acuminata) na površini spolovila ali v okolici zadnjične odprtine (anusa).

· Površinskega karcinoma bazalnih celic.

Površinski bazalni celični karcinom je običajna počasi rastoča oblika kožnega raka z zelo majhno verjetnostjo razširitve na druge dele telesa. Običajno se pojavi pri srednje starih ali starih ljudeh, posebno tistih s svetlo kožo, in ga povzroči preveliko izpostavljanju soncu. Če ga ne zdravimo, bazalni celični karcinom lahko izmaliči kožo, zlasti na obrazu - zato je zgodnje odkrivanje in zdravljenje pomembno.

· Aktinična keratoza

Aktinične keratoze so področja hrapave kože pri ljudeh, ki so bili prekomerno izpostavljeni soncu. Pri nekaterih je koža obarvana, druge so sive, rožnate, rdeče ali rjave. Lahko so ravne in luskaste ali hrapave, trde in bradavičaste. Aldara se lahko uporablja samo za ravne aktinične keratoze na obrazu in lasišču in to pri bolnikih, ki imajo zdrav imunski sistem, kjer se je zdravnik odločil, da je zdravljenje z Aldaro najprimernejše zanje.

Krema Aldara pomaga imunskemu sistemu vašega telesa pri proizvodnji naravnih snovi, ki se borijo proti karcinomu bazalnih celic, aktinični keratozi ali virusu, ki je pri vas povzročil bradavice.

2.
Kaj morate vedeti, preden boste uporabili kremo Aldara
Ne uporabljajte kreme Aldara:

-
če ste alergični na imikvimod ali katero koli sestavino tega zdravila (navedeno v poglavju 6).

Opozorila in previdnostni ukrepi

Pred začetkom uporabe kreme Aldara se posvetujte z zdravnikom ali farmacevtom
· Če ste že kdaj uporabljali kremo Aldara ali kakšen drug podoben pripravek, morate o tem obvestiti zdravnika pred začetkom tega zdravljenja.

· Če imate avtoimunsko bolezen.

· Če so vam presadili organ.

· Ne uporabite kreme Aldara, dokler se področje za zdravljenje ne zaceli po predhodnem zdravljenju ali kirurškem posegu.

· Preprečite stik z očmi, ustnicami in nosnicami. V primeru nezgodnega stika kremo odstranite s spiranjem z vodo.

· Krema je namenjena samo za zunanjo uporabo.

· Ne prekoračite priporočenega odmerka kreme.

· Ne pokrivajte področja zdravljenja s povoji ali obvezami po nanosu kreme Aldara.

· Če se na področju nanosa kreme pojavi neprijeten ali pekoč občutek, kremo sperite z blagim milom in vodo. Ko težave prenehajo, lahko ponovno začnete z nanašanjem kreme.

· Obvestite vašega zdravnika v kolikor imate zmanjšano število krvnih celic.

Zaradi načina delovanja Aldare obstaja možnost, da krema poslabša obstoječa vnetja na zdravljenem področju.

· Če se zdravite zaradi bradavic, upoštevajte naslednje dodatne previdnostne ukrepe:


Moški z bradavicami pod kožico penisa morajo vsak dan kožico potegniti nazaj in kožo pod njo umiti. Če se ta postopek ne izvaja, se poveča verjetnost pojava znakov zoženja, otekline in oguljene kože, kar povzroča težave pri premikanju kožice. Če se ti simptomi pojavijo, takoj prekinite zdravljenje in pokličite svojega zdravnika.


Če imate odprte rane: ne uporabljajte kreme Aldara, dokler se rane ne zacelijo.


Če imate bradavice na notranjih površinah: ne uporabljajte kreme Aldara v sečnici (odprtina skozi katero se izloča urin), v nožnici (porodnem kanalu), na materničnem vratu (notranji organ pri ženskah), ali kjer koli znotraj vaše zadnjične odprtine (anus, rektum).


Ne uporabite tega zdravila za več kot en cikel zdravljenja, če imate težave z vašim imunskim sistemom (ali zaradi bolezni ali zaradi zdravil, ki jih trenutno jemljete). Če se vam zdi, da se to nanaša na vas, se posvetujte z vašim zdravnikom.


Če ste HIV pozitivni, morate o tem opozoriti svojega zdravnika, saj za kremo Aldara ni bilo dokazano, da je enako učinkovita pri HIV pozitivnih bolnikih. Če se odločite za spolne odnose v času, ko še imate bradavice, nanašajte kremo Aldara po spolnem odnosu in ne pred njim. Krema Aldara lahko oslabi kondome in diafragme, zato morate kremo sprati pred spolnim odnosom. Upoštevajte, da krema Aldara ne prepreči prenosa virusa HIV ali drugih spolno prenosljivih bolezni na druge.

· Če se zdravite zaradi karcinoma bazalnih celic ali aktiničnih keratoz, upoštevajte naslednje dodatne previdnostne ukrepe:

Med zdravljenjem s kremo Aldara ne uporabljajte svetilk za sončenje ali solarijev ter se izogibajte sončni svetlobi, kolikor je možno. Na prostem nosite zaščitna oblačila in klobuk s širokimi krajci.

Med zdravljenjem s kremo Aldara in do dokončne ozdravitve področje zdravljenja verjetno izgleda opazno drugačno od običajne kože.

Otroci in mladostniki

Uporaba zdravila pri otrocih in mladostnikih se ne priporoča.
Druga zdravila in krema Aldara
Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katero koli drugo zdravilo.

Zdravila, ki bi bila nezdružljiva s kremo Aldara, niso znana.

Nosečnost in dojenje

Posvetujte se z zdravnikom ali farmacevtom, preden vzamete katerokoli zdravilo.

Svojega zdravnika morate opozoriti, če ste noseči oziroma nameravate zanositi. Vaš zdravnik vas bo opozoril na tveganja in koristi uporabe kreme Aldara med nosečnostjo. Študije na živalih ne kažejo neposrednih ali posrednih za zdravje škodljivih učinkov v času nosečnosti.

Med zdravljenjem s kremo Aldara ne smete dojiti, ker ni znano ali imikvimod prehaja v materino mleko.

Vpliv na sposobnost upravljanja vozil in strojev
To zdravilo nima vpliva ali ima zanemarljiv vpliv na sposobnost vožnje in upravljanja strojev.
Krema Aldara vsebuje metilparahidroksibenzoat, propilparahidroksibenzoat, cetilalkohol, stearilalkohol in benzilalkohol
Metilparahidroksibenzoat (E 218) in propilparahidroksibenzoat (E 216) lahko povzročita alergijske reakcije (možno zakasnjene). Cetilalkohol in stearilalkohol lahko povzročita lokalne kožne reakcije (npr. kontaktni dermatitis).

To zdravilo vsebuje 5 mg benzilalkohola na vrečko. Benzilalkohol lahko povzroči alergijske reakcije in blago lokalno draženje.
3.
Kako uporabljati kremo Aldara
Pri otrocih in mladostnikih:

Ne priporoča se uporaba zdravila pri otrocih in mladostnikih.
Pri odraslih:
Pri uporabi tega zdravila natančno upoštevajte zdravnikova navodila. Če ste negotovi, se posvetujte z zdravnikom ali farmacevtom.

Roke je potrebno skrbno umiti pred nanašanjem kreme in po njem. Ne pokrivajte področja zdravljenja s povoji ali obvezami po nanosu kreme Aldara.  

Vsakič, ko uporabljate kremo Aldara, odprite novo vrečko. Zavrzite kremo, ki ostane v vrečki po uporabi. Ne hranite odprtih vrečk za kasnejšo uporabo.

Pogostnost in trajanje zdravljenja genitalnih bradavic, karcinoma bazalnih celic in aktinične keratoze se razlikuje (glejte podrobna navodila za vsako indikacijo).

Navodilo za uporabo kreme Aldara

[image: image1.emf]
· Če se zdravite zaradi genitalnih bradavic

Navodila za nanos (ponedeljek, sreda in petek)

1. Preden se odpravite spat, si umijte roke in mesto zdravljenja z milom in vodo. Roke in mesto zdravljenja temeljito posušite.

2. Odprite novo vrečko in iztisnite nekaj kreme Aldara na konico prsta.

3. Nanesite tanek sloj kreme Aldara na umito in suho področje z bradavicami. Kremo nežno vtirajte v kožo dokler ne izgine.

4. Po nanosu kreme zavrzite odprto vrečko in si umijte roke z milom in vodo.

5. Pustite kremo Aldara na bradavicah za 6 do 10 ur. V tem času se ne tuširajte ali kopajte.

6. Po 6 do 10 urah področje nanosa kreme Aldara umijte z blagim milom in vodo.

Kremo Aldara nanašajte trikrat tedensko. Kremo nanesite npr. v ponedeljek, sredo in petek. Količina kreme v eni vrečki zadostuje za prekritje 20 cm2 področja z bradavicami.

Moški z bradavicami pod kožico penisa morajo vsak dan kožico potegniti nazaj in kožo pod njo umiti (glejte poglavje 2. “Opozorila in previdnostni ukrepi”).
Uporabljajte kremo Aldara po navodilih, dokler bradavice popolnoma ne izginejo. Pri polovici žensk, katerim bradavice popolnoma izginejo, se to zgodi v 8 tednih. Pri polovici moških, katerim bradavice popolnoma izginejo, pa se to zgodi v 12 tednih. Vendar pa lahko bradavice izginejo že po 4 tednih.

Kreme Aldara ne uporabljajte dlje kot 16 tednov za zdravljenje vsake ponovitve (epizode) bradavic na spolovilu ali bradavic v okolici zadnjične odprtine.

Če menite, da je učinek kreme Aldara premočan ali prešibak, se posvetujte z zdravnikom ali farmacevtom.

· Če se zdravite zaradi karcinoma bazalnih celic

Navodila za nanos (ponedeljek, torek, sreda, četrtek in petek)

1. Preden se odpravite spat, si umijte roke in mesto zdravljenja z milom in vodo. Roke in mesto zdravljenja temeljito posušite.

2. Odprite novo vrečko in iztisnite nekaj kreme na konico prsta.

3. Nanesite tanek sloj kreme Aldara na prizadeto področje in 1 cm okoli prizadetega področja. Kremo nežno vtirajte v kožo dokler ne izgine.

4. Po nanosu kreme zavrzite odprto vrečko in si umijte roke z milom in vodo.

5. Pustite kremo Aldara na koži za približno 8 ur. V tem času se ne tuširajte ali kopajte.

6. Po približno 8 urah področje nanosa kreme Aldara umijte z blagim milom in vodo.

Nanesite dovolj kreme, da prekrije področje zdravljenja in en centimeter kože okoli področja zdravljenja, in sicer pet zaporednih dni v tednu skozi 6 tednov. Nanašajte kremo npr. od ponedeljka do petka, v soboto in nedeljo pa kreme ne nanašajte.

· Če se zdravite zaradi aktinične keratoze

Navodila za nanos (ponedeljek, sreda in petek)

1. Preden se odpravite spat, si umijte roke in mesto zdravljenja z milom in vodo. Roke in mesto zdravljenja temeljito posušite.

2. Odprite novo vrečko in iztisnite nekaj kreme na konico prsta.

3. Nanesite tanek sloj kreme Aldara na prizadeto področje. Kremo nežno vtirajte v kožo dokler ne izgine.

4. Po nanosu kreme zavrzite odprto vrečko in si umijte roke z milom in vodo.

5. Pustite kremo Aldara na koži za približno 8 ur. V tem času se ne tuširajte ali kopajte.

6. Po približno 8 urah področje nanosa kreme Aldara umijte z blagim milom in vodo.

Kremo Aldara nanašajte trikrat tedensko. Kremo nanesite npr. v ponedeljek, sredo in petek. Količina kreme v eni vrečki zadostuje za prekritje 25 cm2. Kremo uporabljajte štiri tedne. Štiri tedne po zaključku prvega zdravljenja bo vaš zdravnik ocenil kožo. Če lezije niso popolnoma izginile, se boste morda morali zdraviti še dodatne štiri tedne.

Če ste uporabili večji odmerek kreme Aldara, kot bi smeli

Sperite odvečno kremo z blagim milom in vodo. Ko izginejo morebitne kožne reakcije, lahko nadaljujete z zdravljenjem.

Če ste pomotoma zaužili kremo Aldara, se posvetujte z zdravnikom.

Če ste pozabili nanesti kremo Aldara

Če ste pozabili nanesti kremo, jo nanesite takoj, ko se spomnite, in nadaljujte po rednem urniku. Ne nanašajte kreme več kot enkrat dnevno.

Če imate dodatna vprašanja o uporabi zdravila, se posvetujte z zdravnikom ali farmacevtom.

4.
Možni neželeni učinki
Pogostnost neželenih učinkov je definirana kot:

Zelo pogosti neželeni učinki (pojavijo se pri več kot 1 od 10 bolnikov)

Pogosti neželeni učinki (pojavijo se pri manj kot 1 od 10 bolnikov)

Občasni neželeni učinki (pojavijo se pri manj kot 1 od 100 bolnikov)

Redki neželeni učinki (pojavijo se pri manj kot 1 od 1.000 bolnikov)

Zelo redki neželeni učinki (pojavijo se pri manj kot 1 od 10.000 bolnikov)

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.

Če se med uporabo kreme Aldara ne počutite dobro, čim prej obvestite zdravnika ali farmacevta.

Pri nekaterih bolnikih se je na področju nanosa kreme Aldara spremenila barva kože. Te spremembe so se sčasoma večinoma popravile, vendar so pri nekaterih bolnikih lahko trajne.

Če vaša koža resno reagira na uporabo kreme Aldara, prenehajte z nanašanjem kreme, umijte področje nanosa z blagim milom in vodo ter se posvetujte z zdravnikom ali farmacevtom.

Pri nekaterih bolnikih so zasledili zmanjšanje števila krvnih celic. Zaradi zmanjšanega števila krvnih celic ste lahko bolj dovzetni za okužbe in pojav modric ali ste bolj utrujeni. Če opazite katerega koli teh simptomov, obvestite zdravnika.

Pri nekaterih bolnikih z avtoimunskimi boleznimi se lahko pojavi poslabšanje njihovega stanja. Če opazite kakšno spremembo med zdravljenjem s kremo Aldara, se posvetujte z zdravnikom.

Redko so poročali o hudih kožnih reakcijah. Če opazite na koži razjede ali izpuščaje, ki se najprej pojavijo kot majhne rdeče lise in napredujejo v tarčam podobno obliko ter jih lahko spremljajo simptomi, kot so srbenje, vročina, splošno slabo počutje, boleči sklepi, motnje vida, pekoč občutek, bolečine ali srbenje v očeh in razjede v ustih, takoj prenehajte uporabljati kremo Aldara in obvestite zdravnika.

Pri nekaj bolnikih je prišlo do izpadanja las na mestu zdravljenja ali v njegovi okolici.

● Če se zdravite zaradi genitalnih bradavic:
Večina neželenih učinkov kreme Aldara izvira iz njenega delovanja na zdravljenem področju kože.

Zelo pogosti neželeni učinki so rdečica (61 % bolnikov), oguljena koža (30 % bolnikov), luskavost in oteklina. Lahko se pojavijo tudi otrdlina pod kožo, majhne odprte ranice, kraste in drobni mehurčki pod kožo. Na področju, kjer ste nanesli kremo Aldara, se lahko razvije tudi srbečica (32 % bolnikov), pekoč občutek (26 % bolnikov) ali bolečina (8 % bolnikov). Večina teh kožnih reakcij je blagih in se bo koža normalizirala v približno 2 tednih po prekinitvi zdravljenja.

Pogosto se je pri nekaterih bolnikih (4 % ali manj) pojavil glavobol, občasno zvišana telesna temperatura in gripi podobni simptomi in bolečine v mišicah in sklepih; prolaps maternice; bolečine ob spolnem odnosu pri ženskah; motnje erekcije; povečano potenje; slabost; simptomi v želodcu in trebuhu; zvonjenje v ušesih; rdečica; utrujenost; omotica; migrena; mravljinčenje; nespečnost; depresija; pomanjkanje apetita; otekle žleze; bakterijske, virusne in glivične okužbe (npr. herpesna okužba v ustih); okužbe v nožnici vključno s kandidazo; kašelj in prehlad z vnetim žrelom.

V zelo redkih primerih, so se pojavile hude in boleče reakcije, predvsem kadar je bilo uporabljene več kreme, kot je priporočeno. Pri nekaterih ženskah so v zelo redkih primerih boleče kožne reakcije na področju vhoda v nožnico otežile izločanje urina. Če pride do tega, nemudoma poiščite zdravniško pomoč.

● Če se zdravite zaradi karcinoma bazalnih celic:
Večina neželenih učinkov kreme Aldara izvira iz njenega lokalnega delovanja na kožo. Lokalne kožne reakcije so znak delovanja zdravila.

Zelo pogosto lahko zdravljena koža rahlo srbi.

Pogosti neželeni učinki so: mravljinčenje, majhne otekline v koži, bolečina, pekoč občutek, draženje, krvavitev, rdečica in izpuščaj. Če kožna reakcija povzroči prekomerno nelagodje, se posvetujte z zdravnikom. Zdravnik vam bo lahko priporočil prekinitev uporabe kreme Aldara za nekaj dni (tj. kratka prekinitev zdravljenja). Če se pojavi gnoj ali drug znak okužbe, se posvetujte z zdravnikom. Poleg reakcij na koži so bili drugi pogosti učinki otekle žleze in bolečine v križu.

Občasno so se pri nekaterih bolnikih pojavile spremembe na mestu nanosa (izcedek, vnetje, oteklina, razvoj krast, razpokanje kože, mehurčki, dermatitis) ali draženje, občutek slabosti, izsušena usta, gripi podobni simptomi in utrujenost.

● Če se zdravite zaradi aktinične keratoze:
Večina neželenih učinkov kreme Aldara izvira iz njenega lokalnega delovanja na kožo. Lokalne kožne reakcije so znak delovanja zdravila. 

Zelo pogosto lahko zdravljena koža rahlo srbi.

Pogosti neželeni učinki so: bolečina, pekoč občutek, draženje ali rdečica.

Če kožna reakcija povzroči prekomerno nelagodje, se posvetujte z zdravnikom. Zdravnik vam bo lahko priporočil prekinitev uporabe kreme Aldara za nekaj dni (tj. kratka prekinitev zdravljenja). Če se pojavi gnoj ali drug znak okužbe, se posvetujte z zdravnikom. Poleg reakcij na koži so bili drugi pogosti učinki glavobol, izguba apetita, slabost, bolečine v mišicah, bolečine v sklepih in utrujenost.

Občasno so se pri nekaterih bolnikih pojavile spremembe na mestu nanosa (krvavitev, vnetje, izcedek, občutljivost, oteklina, majhne otekline v koži, mravljinčenje, tvorba krast, zabrazgotinjenje, razjeda ali občutek toplote ali neugodja) ali vnetje sluznice nosu, zamašen nos, gripa in gripi podobni simptomi, depresija, draženje oči, oteklina očesne veke, bolečine v žrelu, driska, aktinična keratoza, rdečina, otekanje obraza, razjede, bolečine v udih, zvišana telesna temperatura, občutek slabosti in drgetanje.

Poročanje o neželenih učinkih

Če opazite kateri koli neželeni učinek, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.
5.
Shranjevanje kreme Aldara
Zdravilo shranjujte nedosegljivo otrokom!

Shranjujte pri temperaturi do 25 C.

Tega zdravila ne smete uporabljati po datumu izteka roka uporabnosti, ki je naveden na škatli in vrečki za oznako EXP.

Ko je vrečka enkrat odprta, je ne smete ponovno uporabiti.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.

6.
Vsebina pakiranja in dodatne informacije
Kaj vsebuje krema Aldara
· Zdravilna učinkovina je imikvimod. Vsaka vrečka vsebuje 250 mg kreme (100 mg kreme vsebuje 5 mg imikvimoda).

· Pomožne snovi so izostearinska kislina, benzilalkohol, cetilalkohol, stearilalkohol, beli vazelin, polisorbat 60, sorbitan stearat, glicerol, metilparahidroksibenzoat (E 218), propilparahidroksibenzoat (E 216), ksantanski gumi, prečiščena voda (glejte tudi poglavje 2 ''Krema Aldara vsebuje metilparahidroksibenzoat, propilparahidroksibenzoat, cetilalkohol, stearilalkohol in benzilalkohol'').

Izgled kreme Aldara in vsebina pakiranja
· Vrečka Aldara 5 % kreme vsebuje 250 mg bele do rahlo rumene kreme.

· V škatlici je 12 ali 24 vrečk za enkratno uporabo iz poliesterske/aluminijske folije. Na trgu ni vseh navedenih pakiranj.
Imetnik dovoljenja za promet z zdravilom in proizvajalec
Imetnik dovoljenja za promet z zdravilom

Viatris Healthcare Limited

Damastown Industrial Park

Mulhuddart

Dublin 15

DUBLIN

Irska
Proizvajalec
Swiss Caps GmbH

Grassingerstraße 9

83043 Bad Aibling

Nemčija
Za vse morebitne nadaljnje informacije o tem zdravilu se lahko obrnete na predstavništvo imetnika dovoljenja za promet z zdravilom:
	België/Belgique/Belgien

Viatris 
Tél/Tel: +32 2 658 61 00


	Luxembourg/Luxemburg

Viatris 
Tél/Tel: +32 2 658 61 00
(Belgique/Belgien)



	България
Майлан ЕООД

Тел.: +359 2 44 55 400


	Magyarország

Viatris Healthcare Kft.

1138 Budapest

Váci út 150.
Tel: +36 1 465 2100


	Česká republika

Viatris CZ s.r.o.

Tel: +420 222 004 400

	Malta

V.J. Salomone Pharma Limited



Tel: +356 21 22 01 74



	Danmark

Viatris ApS

Tlf: +45 28 11 69 32


	Nederland

Mylan Healthcare B.V.

Krijgsman 20

1186 DM Amstelveen
Tel: +31 (0)20 426 3300


	Deutschland

Viatris Healthcare GmbH

Tel: +49 800 0700 800
	Norge

Viatris AS 
Hagaløkkveien 26

1383 Asker

Tlf: +47 66 75 33 00



	Eesti

Viatris OÜ 
Tel: +372 63 63 052

	Österreich

Viatris Austria GmbH

Guglgasse 15
1110 Wien
Tel: + 43 (0)1 86 390 



	Ελλάδα
Viatris Hellas Ltd
Τηλ: +30 210 010 0002

	Polska

Viatris Healthcare Sp. z o.o.

ul. Postępu 21B
02-676 Warszawa

Tel: +48 22 546 6400



	España

Viatris Pharmaceuticals, S.L.

Tel: +34 900 102 712
	Portugal

Viatris Healthcare, Lda.

Av. D. João II, 

Edifício Atlantis, nº 44C – 7.3 e 7.4

1990-095 Lisboa

Tel: +351 214 127 200


	France

Viatris Santé 
1 bis place de la Défense – Tour Trinity
92400 Courbevoie
Tél: +33 (0)1 40 80 15 55 

	România

BGP PRODUCTS SRL

Tel.: +40 372 579 000


	Hrvatska

Viatris Hrvatska d.o.o.

Koranska 2

10 000  Zagreb

Tel: +385 1 2350 599
	Slovenija

Viatris d.o.o.

Tel: +386 1 23 63 180


	Ireland

Viatris Limited
Tel: +353 1 8711600

	Slovenská republika

Viatris Slovakia s.r.o.

Tel: +421 2 32 199 100



	Ísland

Icepharma hf.
Sími: +354 540 8000


	Suomi/Finland
Viatris Oy


Puh/Tel: +358 20 720 9555


	Italia

Viatris Italia
Via Vittor Pisani, 20
20124 Milano

Tel: +39 (0) 2 612 46921

	Sverige

Viatris AB
Box 23033

104 35 Stockholm

+46 (0) 8 630 19 00



	Κύπρος

CPO Pharmaceuticals Limited
Τηλ: +357 22863100


	



	Latvija

Viatris SIA
101 Mūkusalas str.
Rīga LV‐1004
Tālr: +371 67616137


	

	Lietuva

Viatris UAB
Žalgirio str. 90-100
Vilnius LT-09303 
Tel. + 370 52051288

	


Navodilo je bilo nazadnje revidirano dne 

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.

